USA Philadephia osariigis asuva Thomas Jeffersoni Ülikooli teadlased avastasid, et kohv ja aspiriin koos on parim pohmelliravim... vähemalt rottidele.    Uurijate meeskond alustas rottidele väikeste etanoolikogustega peavalu tekitamist.    Seejärel anti pohmelli käes vaevlevatele närilistele erinevaid koguseid kofeiini ja põletikuvastaseid ravimeid. Parimaks komplektiks osutus kofeiin koos  aspiriiniga.    Professor Michael Oshinsky teatas, et kofeiini manustamine ei põhjustanud ka kardetud dehüdratsiooni. Paljud on siiani uskunud, et just dehüdratsiooni pärast ei tohiks pohmelli kohviga ravida.    Kahjuks tuleb täpsustada, et teadlased jätsid tähelepanuta remontõllede, sauna ning rasvase toidu suurepärased efektid.    Publik.ee